Diari Oficial de la Generalitat Valenciana


Sumari del DOGV 8263, del 28-03-2018 (2018/2064)

RESOLUCIÓ de 5 de febrer de 2018, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 33/14-AIA Caudete de las Fuentes.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8263

Data del DOGV
:   28-03-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/2064


Data del document
:   05-02-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Caudete de las Fuentes
    * impacte ambiental

RESOLUCIÓ de 5 de febrer de 2018, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 33/14-AIA Caudete de las Fuentes. [2018/2064]  
De conformitat amb l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'impacte ambiental, el qual estableix la publicació en el Diari Oficial de la Generalitat Valenciana de la declaració d'impacte ambiental, resolc:  
  
Publicar en el Diari Oficial de la Generalitat Valenciana la declaració d'impacte ambiental corresponent a l'expedient 33/14-AIA Caudete de las Fuentes.  
  
«Declaració d'impacte ambiental  
Expedient: 33/14-AIA.  
Títol: Ampliació d'explotació avícola d'engreixament.  
Promotor: María Dolores Molla López.  
Autoritat substantiva: Ajuntament de Caudete de las Fuentes.  
Localització: polígon 8, parcel·les 195, 196, 211, 212 i 213 del terme municipal de Caudete de las Fuentes (València).  
Descripció del projecte  
Es pretén obtindre la llicència ambiental per a l'ampliació de l'activitat avícola d'engreixament, que actualment té una capacitat per a 30.000 pollastres d'engreixament i que pretén ampliar-se fins a arribar a les 60.000 places. Les característiques de l'explotació, segons la documentació aportada, són:  
L'explotació ramadera es localitza en una superfície de 62.311 m². Està constituïda per una nau de 1.523,04 m² amb solera de formigó hidròfug estanca i impermeable, amb un local tècnic adossat de 16 m². La capacitat de la nau és de 30.000 pollastres d'engreixament.  
Es pretén construir una nau semblant a l'existent, de la mateixa superfície i capacitat. L'explotació disposarà d'un magatzem adossat a l'entrada d'aquesta de 20 m² que serà destinat a oficines i vestuari.  
  
El procés productiu consisteix en la recepció en l'explotació dels pollets d'un dia, d'uns 30 g per a la posterior cria i engreixament, durant 50-52 dies, fins a aconseguir aproximadament 1,90-2,10 kg, moment en què es destinen a escorxador. S'estima 5 cicles anuals, i realitzar un buit sanitari de 2 setmanes després de cada cicle d'engreixament.  
Els animals s'engreixen sobre un llit de pellorfa d'arròs. Després de l'ampliació, s'estima un volum de gallinassa generat anualment de 810 tm, que serà retirada de les naus per empresa encarregada de la seua gestió com adob orgànic. Es disposarà d'un femer en cada nau, impermeable i estanc, que únicament s'utilitzarà en el cas que en el moment de la retirada de la gallinassa de les naus, no se sincronitze la retirada per empresa aliena a l'explotació. Estaran proveïts de solera de 15,20 x 15,20 m, amb pendent cap a arqueta de lixiviats. El fem el retirarà una empresa aliena a l'explotació amb la qual s'ha subscrit contracte de retirada.  
S'estima unes necessitats hídriques (aigua de beguda, neteja i lavabos) per a una capacitat de 60.000 places, de 3.684,50 m³/any d'aigua. L'abastiment d'aigua potable procedeix de la xarxa d'abastiment municipal.  
Les aigües sanitàries domèstiques s'emmagatzemaran en depòsit estanc, del qual seran retirades i portades a l'EDAR municipal.  
Els cadàvers els retirarà de l'explotació una empresa gestora autoritzada, per a això es disposarà d'assegurança d'arreplega i destrucció de cadàvers. Es disposarà de contenidor homologat que s'ubicarà fora del recinte de l'activitat ramadera.  
Les mesures higienicosanitàries adoptades en l'explotació inclouen la dotació de tanca perimetral; sistema de desinfecció de vehicles a l'entrada de l'explotació basat en l'ús d'una motxilla amb desinfectant; pediluvis a l'entrada de les naus i teles ocellaires en les entrades d'aire de ventilació de les naus per a evitar que puguen accedir-hi animals vectors de malalties.  
L'explotació es localitza a més d'1 km del nucli urbà.  
Tramitació administrativa  
En data 22 d'abril de 2004, el director general de Gestió del Medi Natural va dictar declaració d'impacte ambiental (exp. 391/03-AIA), favorable condicionada al compliment dels següents condicionants:  
  
1. S'assegurarà la correcta impermeabilització de les edificacions on s'alberguen els pollastres, així com del femer.  
2. S'utilitzarà un sistema protector que impedisca l'accés de vectors a la nau, tal com malla metàl·lica o semblant.  
3. A l'entrada de l'explotació es col·locarà sistema de desinfecció del trànsit rodat que hi accedisca.  
4. Es disposarà de tanca perimetral de l'explotació.  
5. En l'explotació es disposarà de femer contigu a la nau, amb solera de formigó de 15 x 15 m amb pendent cap a fossa d'arreplega de lixiviats d'1 x 1 x 0,5 m.  
6. Es comunicarà a aquesta direcció general qualsevol variació que es produïsca en la destinació dels residus.  
En data 3 de gener de 2014 s'inicia la tramitació de l'expedient d'avaluació d'impacte ambiental en la Direcció General d'Avaluació Ambiental i Territorial, amb la remissió a través de la Direcció Territorial de la Conselleria d'Infraestructures, Territori i Medi Ambient, del projecte bàsic i de l'expedient administratiu municipal.  
En data 30 de gener de 2014 l'Ajuntament de Caudete de las Fuentes remet l'expedient a la Direcció General d'Avaluació Ambiental i Territorial, i s'inicia l'avaluació d'impacte ambiental de l'ampliació sol·licitada.  
L'òrgan substantiu ha sotmés l'expedient al procediment d'informació pública, per mitjà d'inserció en el tauler d'edictes municipal, comunicació als veïns contigus a l'activitat, i publicació en el Butlletí Oficial de la Província de València (BOP) número 101, de 30 d'abril de 2014, sense la presentació d'al·legacions.  
L'expedient inclou els següents informes i autoritzacions:  
- Llicència d'obertura d'establiments, de data 4 de novembre de 2004.  
- Informe favorable de l'enginyer tècnic industrial municipal, de data 18 de juliol de 2013.  
- Certificat de compatibilitat urbanística municipal favorable, de data 17 de maig de 2010.  
- Resolució d'autorització al projecte de prospecció arqueològica, emés per la Direcció Territorial de Cultura, de la Conselleria de Cultura i Esport, de data 12 de maig de 2011, basant-se en la Llei 4/1998, d'11 de juny, de patrimoni cultural valencià.  
- Sol·licitud a l'Entitat de Sanejament d'Aigües, d'abocament directe de les aigües residuals domèstiques de l'explotació a l'EDAR de Caudete de las Fuentes, de data 12 d'agost de 2010.  
- Sol·licitud a la Confederació Hidrogràfica del Xúquer, de data de registre d'entrada 12 d'agost de 2010, d'informe favorable sobre la disponibilitat i compatibilitat de l'increment del consum d'aigua derivat de l'ampliació de l'explotació amb les previsions dels plans hidrològics, a més de la no-afecció o menyscabament a altres usos existents legalment implantats, segons el que estableix l'article 19 de la Llei 4/2004, de 30 de juny, de la Generalitat, d'ordenació del territori i protecció del paisatge.  
- Informe favorable de la Conselleria d'Agricultura, Pesca i Alimentació, d'acord amb la Llei 10/2004, de 9 de desembre, de la Generalitat Valenciana, de sòl no urbanitzable, emés en data 15 de juliol de 2010.  
Consideracions legals  
La parcel·la on s'ubica l'explotació ramadera es localitza en sòl no urbanitzable protegit - explotació ramadera intensiva, segons el PGOU aprovat definitivament per la Comissió Territorial d'Urbanisme en sessió celebrada el 31 de maig de 2001.  
La densitat prevista en l'estudi d'impacte ambiental per a l'activitat no superarà els 39 kg/m² de pes viu. Per a poder aconseguir aquesta densitat, haurà de disposar de l'autorització de l'òrgan amb competència en ramaderia, tal com estableix l'article 5.4 del Reial decret 692/2010, de 20 de maig, pel qual s'estableixen les normes mínimes per a la protecció dels pollastres destinats a la producció de carn i es modifica el Reial decret 1047/1994, de 20 de maig, relatiu a les normes mínimes per a la protecció de vedells.  
L'activitat proposada no afecta cap espai natural protegit de la província de València ni cap espai natural actualment inclòs en l'àmbit de plans d'ordenació dels recursos naturals o plans rectors d'ús i gestió aprovats, en tramitació o en redacció, o alguna altra figura reglamentada en desplegament de la Llei 11/1994, d'espais naturals protegits de la Comunitat Valenciana, modificada per la Llei 16/2010, de 27 de desembre, de mesures fiscals, de gestió administrativa i financera, i d'organització de la Generalitat.  
El municipi de Caudete de las Fuentes no es considera zona vulnerable a la contaminació de les aigües per nitrats procedents de fonts agràries, d'acord amb el Decret 13/2000, de 25 de gener, del Govern Valencià, del Decret 11/2004, de 30 de gener, del Consell de la Generalitat, i del Decret 218/2009 del Consell.  
Consideracions ambientals  
L'explotació es localitza al sud-oest del nucli de població, en una zona agrícola de secà. Segons la cartografia temàtica de la Conselleria d'Infraestructures, Territori i Medi Ambient, no hi ha afeccions territorials rellevants, l'erosió actual és baixa (7-15 tm/ha/any), l'erosió potencial és moderada (15-40 tm/ha/any). La vulnerabilitat d'aqüífers és alta, no hi ha risc de lliscament ni de desplaçament. Fisiogràficament correspon a un terreny fortament ondulat, litològicament està constituït per materials calcaris.  
La parcel·la on pretén construir-se la nova nau presenta un desnivell menyspreable, per la qual cosa no es preveu que es generen materials sobrants resultants del moviment de terres, els quals, en el cas que es generen, hauran de destinar-se a abocador autoritzat. Els residus de construcció i demolició hauran de ser entregats a un gestor autoritzat per a la seua valoració.  
El fem es gestiona a través d'empresa aliena a l'explotació. S'ha aportat un contracte de compravenda de fem, subscrit l'11 d'agost de 2010, entre el promotor i l'empresa Emilio Giménez e Hijos, SL. Segons la documentació tècnica, cada una de les naus disposarà en un dels seus extrems de femer, on quedarà emmagatzemada la gallinassa en cas de no poder sincronitzar la seua retirada amb el final del cicle productiu. Realitzada visita de camp en data 29 d'abril de 2014, es comprova que en l'explotació no hi ha el femer descrit en la documentació tècnica i que ja es va exigir en la declaració d'impacte ambiental (exp. 391/03-AIA), dictada per a l'inici de l'activitat. Per això hauran de construir-se els dos femers descrits, tal com estableix l'article 55 de la Llei 6/2003, de 4 de març, de la Generalitat, de ramaderia de la Comunitat Valenciana, modificat per la Llei 10/2012, de 21 de desembre, de mesures fiscals, de gestió administrativa i financera i d'organització de la Generalitat.  
L'activitat ramadera no generarà abocaments. Les aigües residuals domèstiques procedents de les instal·lacions sanitàries de la neteja s'emmagatzemaran en un depòsit estanc, del qual seran retirades i portades a l'EDAR més pròxima. No es disposarà de sistema d'arreplega d'aigües pluvials, i es dotarà les naus de vorera perimetral, que evitarà la infiltració d'aigües a l'interior i a la fonamentació de les naus. Prèviament a l'inici de l'activitat, haurà de disposar de contracte subscrit amb gestor autoritzat que s'encarregue de la retirada de les aigües residuals domèstiques, o en cas de gestionar-les directament la mateixa explotació, haurà de disposar d'autorització com a gestor així com autorització d'abocament en l'EDAR municipal.  
L'explotació haurà de comptar amb instal·lacions i equips adequats en els seus accessos, que asseguren una neteja i desinfecció eficaç de les rodes dels vehicles que entren o isquen de l'explotació. Així mateix, disposarà d'un sistema apropiat per a la desinfecció del calçat dels operaris i visitants, o sistema equivalent.  
Els cadàvers que es generen en l'explotació es depositaran en contenidor estanc i homologat adequat per a la finalitat a què es destinen, fins a la seua retirada per empresa gestora autoritzada. S'ha aportat contracte de retirada de cadàvers de data 29 de gener de 2009, per a una capacitat total de 50.000 places.  
Els residus generats en l'activitat hauran de ser retirats per empresa gestora autoritzada, i haurà de disposar, una vegada executada l'ampliació de l'activitat, de contracte subscrit amb empresa gestora.  
Consideracions jurídiques  
El projecte s'ha sotmés al procediment d'avaluació d'impacte ambiental, d'acord amb l'epígraf 1.h) de l'annex I del Decret 162/1990, de 15 d'octubre, del Consell de la Generalitat, pel qual s'aprova el Reglament per a l'execució de la Llei 2/1989, de 3 de març, d'impacte ambiental, i modificat pel Decret 32/2006, de 10 de març.  
En l'expedient s'han observat els tràmits previstos en el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'impacte ambiental; en la Llei 2/1989, de 3 de març, de la Generalitat Valenciana, i en les altres disposicions que se li apliquen.  
L'article cinqué de la Llei 2/1989, de 3 de març, atribueix a l'òrgan ambiental la competència per a la formulació de les declaracions d'impacte ambiental dels projectes a què s'aplique l'esmentada llei.  
L'article 15 del Decret 85/2013, de 28 de juny, del Consell, pel qual s'aprova el Reglament orgànic i funcional de la Conselleria d'Infraestructures, Territori i Medi Ambient, atribueix a la Direcció General d'Avaluació Ambiental i Territorial la competència en matèria d'avaluació ambiental estratègica i de projectes.  
Per tot això, fent ús de les facultats que tinc legalment atribuïdes, formule la següent  
  
Declaració d'impacte ambiental  
  
Primer  
Estimar acceptable, només als efectes ambientals i sense perjudici de l'obtenció prèvia de les autoritzacions sectorials que se li apliquen, el projecte d'ampliació d'explotació avícola d'engreixament, promogut per María Dolores Molla López, ubicat en el polígon 8, parcel·les 195, 196, 211, 212 i 213, del terme municipal de Caudete de las Fuentes (València), sempre que es desenvolupe amb les previsions del projecte, estudi d'impacte ambiental i la resta de documentació que hi ha en l'expedient i s'adopten les mesures indicades en l'apartat segon.  
  
  
Segon  
1. Haurà d'obtindre informe favorable del Servei de Patrimoni Arquitectònic i Mediambiental, basant-se en la Llei 4/1998, d'11 de juny, del patrimoni cultural valencià.  
2. En cas de generar-se sobrants resultants del moviment de terres, hauran de destinar-se a abocador autoritzat.  
3. Haurà de dissenyar-se la instal·lació de manera que s'evite l'entrada de vehicles per a abastiment de pinsos, càrrega i descàrrega d'animals, de retirada de fems i d'animals morts, operacions que hauran de realitzar-se des de fora de l'explotació.  
4. Haurà de disposar de contracte subscrit amb empresa gestora encarregada de la retirada de les aigües residuals domèstiques produïdes en l'explotació. En cas de justificar que la retirada la gestiona la mateixa activitat, haurà de disposar d'autorització com a gestor, així com autorització de l'EDAR a la qual es destinen.  
5. Haurà de disposar en l'explotació d'un registre en què es detalle la data, quantitat de gallinassa retirada i la seua destinació, açò últim justificat per l'empresa gestora encarregada de la retirada.  
6. En el moment en què s'haja executat l'ampliació de l'activitat, haurà de disposar de contracte vigent amb empresa gestora encarregada de la retirada dels residus generats en l'explotació.  
7. Qualsevol modificació o ampliació del projecte presentat, així com si es detecta algun impacte ambiental no previst en l'estudi d'impacte ambiental, haurà de ser comunicat a l'òrgan ambiental competent que establirà, si és procedent, l'aplicació de noves mesures correctores.  
  
  
València, 16 de juliol de 2014.- El director general d'Avaluació Ambiental i Territorial: Juan Giner Corell.»  
  
València, 5 de febrer de 2018.- El director general de Medi Natural i d'Avaluació Ambiental: Antoni Marzo i Pastor.